เตรียมพร้อมที่จะเอนตัวลงนอน เลือกท่านอน ออกจากตำแหน่งการนอน
เมื่อคุณพยายามที่จะเอนตัวลงนอนขณะที่คุณท้อง หมอนเป็นเพื่อนที่ดีที่สุดของคุณ ก่อนที่คุณจะเข้านอน ให้เอาหมอนมากองรวมกัน และขอให้คู่รักของคุณช่วยคุณวางตำแหน่งหมอนให้คุณ เพื่อให้คุณสะดวกสบาย หมอนยาว เช่นหมอนกอดเต็มตัว เป็นตัวเลือกที่ดีสำหรับการวางตำแหน่งหลังของคุณ เมื่อคุณนอนตะแคง หรือใช้สำหรับกอดเมื่อคุณนอนตะแคง  คุณยังสามารถใช้หมอนค้ำศีรษะของคุณขึ้น เพื่อให้คุณไม่ต้องมีอาการแสบร้อนที่หน้าอกขณะนอน และวางหมอนระหว่างเข่า หรือใต้หน้าท้องของคุณ เพื่อลดความดันจากหลังและขาของคุณ ร้านค้าหลายแห่งขายหมอนกอดเต็มตัว ที่ออกแบบมาเพื่อใช้ระหว่างขาของคุณเพื่อรองสะโพกคุณขณะตั้งครรภ์ แพทย์ของคุณจะแนะนำให้คุณดื่มน้ำมากๆ ในระหว่างตั้งครรภ์เพื่อให้ร่างกายชุ่มชื้น แต่ควรหลีกเลี่ยงการดื่มน้ำแก้วใหญ่ก่อนที่จะนอนลงหรือก่อนเข้านอน เพราะอาจทำให้คุณตื่นขึ้นหลายครั้งในช่วงกลางคืนเพื่อจะไปเข้าห้องน้ำ  หยุดการดื่มน้ำหนึ่งชั่วโมงก่อนคุณจะเอนตัวลงนอน หญิงตั้งครรภ์หลายคนต้องทนทุกข์จากอาการแสบร้อนที่หน้าอก ซึ่งสามารถทำให้ไม่สบายตัว และขัดจังหวะการนอน ป้องกันไม่ให้เกิดอาการนี้โดยงดอาหารรสเผ็ดหลายชั่วโมงก่อนเข้านอนหรือเอนตัวลงนอน คุณควรรออย่างน้อยสองชั่วโมงหลังจากกินอาหารก่อนจะนอนลงและผ่อนคลาย คุณจะได้ไม่ต้องเจออาการแสบร้อนที่หน้าอกนี้  ถ้าคุณเริ่มที่จะรู้สึกแสบร้อนที่หน้าอกเมื่อคุณเอนตัวลงนอน ให้ใช้หมอนรองศีรษะของคุณขึ้น การยกระดับศีรษะคุณ สามารถช่วยให้ร่างกายย่อยสิ่งที่คุณได้กินเข้าไป เพื่อให้แน่ใจว่าคุณจะได้นอนหลับสบาย ต้องเช็คให้ดีว่าฟูกของคุณแน่น และฐานรองที่นอนไม่ยวบหรือเอียง วางเตียงของคุณบนพื้นถ้าฐานรองที่นอนยวบ หรือใช้กระดานรองใต้ฟูกเพื่อให้มันเท่ากันและแน่น ถ้าคุณชินกับการนอนบนฟูกที่นุ่ม การเปลี่ยนไปใช้ฟูกที่แข็งกว่านั้นอาจทำให้นอนไม่สบาย นอนฟูกนุ่มต่อไปถ้าคุณชิน และคุณไม่มีปัญหาในการนอนหลับเต็มอิ่ม นั่งลงบนเตียงใกล้กับทางหัวเตียง ขยับร่างกายของคุณลงบนเตียงให้ไกลเท่าที่คุณจะทำได้ จากนั้นเอนตัวเองลงนอนตะแคงโดยใช้มือคุณช่วย งอเข่าเล็กน้อยและดึงมันขึ้นไปบนเตียง คิดว่าตัวเองเป็นขอนไม้ที่กลิ้งไปด้านข้างหรือหลังของคุณ วางหมอนของคุณให้พร้อมอยู่บนเตียง เพื่อให้คุณสามารถวางตำแหน่งของพวกมันได้อย่างง่ายดายเมื่อคุณนอนลง การนอนเอนด้านซ้ายหรือ "ท่าตะแคงซ้าย" จะช่วยให้เลือดไหลเวียนและให้ลูกของคุณได้รับสารอาหารและออกซิเจนจากรกในปริมาณที่เพียงพอ แพทย์ยังแนะนำให้นอนตะแคงซ้าย เพื่อช่วยอาการนอนไม่หลับหรือปัญหาการนอนหลับอื่นๆ ในระหว่างตั้งครรภ์   ทำตัวให้สบายในท่านอนตะแคงซ้าย โดยวางหมอนระหว่างขา ใต้หน้าท้อง และอีกใบหรือจะใช้ผ้าขนหนูม้วนก็ได้ มาดุนด้านหลังของคุณ คุณยังสามารถกอดหมอนกอดเต็มตัวเพื่อความสบายมากขึ้น อีกตัวเลือกคือการนอนตะแคงซ้ายอยู่ในท่าสามในสี่ นอนตะแคงด้านซ้าย วางแขนด้านล่างข้างหลังคุณ และขาด้านล่างเหยียดตรง และงอขาด้านบนของคุณและวางมันบนหมอน งอแขนด้านบนและวางหมอนหลังศีรษะของคุณ. ถ้าด้านซ้ายของคุณไม่สะดวก หรือถ้ารู้สึกอึดอัดเกินไป ให้ลองหมุนไปด้านขวา   ภาวะแทรกซ้อนในการนอนตะแคงขวาแทบจะไม่มี ดังนั้นคุณจึงเลือกนอนตะแคงด้านขวาได้ ถ้ามันสะดวกสบายกว่า นอนหงายจะดีแค่สองสามสัปดาห์แรกของการตั้งครรภ์ ขณะที่มดลูกของคุณยังไม่ขยายตัวและไม่ออกแรงดันใดๆ  บนหลอดเลือดดำ ซึ่งเป็นเส้นเลือดที่นำเลือดกลับสู่หัวใจของคุณ แต่ในช่วงไตรมาสที่สองในการตั้งครรภ์ ควรหลีกเลี่ยงการนอนหงายเพราะจะนำไปสู่อาการคลื่นไส้และวิงเวียนศีรษะ  และลดการส่งออกซิเจนไปยังทารกด้วย   การจะนอนหงายได้อย่างสะดวกสบายในช่วงสัปดาห์แรกๆ ของการตั้งครรภ์ ให้วางหมอนใต้ต้นขาของคุณ และปล่อยให้ขาและเท้าของคุณเปิดไปด้านข้าง คุณยังสามารถม้วนขาข้างหนึ่งหรือทั้งสองขาไปมา เพื่อปลดปล่อยความตึงเครียดของหลังส่วนล่าง หญิงตั้งครรภ์หลายคนนอนหลับสบายในท่านอนคว่ำในช่วงสัปดาห์แรกของการตั้งครรภ์ โดยเฉพาะอย่างยิ่งถ้าพวกเขามักจะนอนคว่ำเป็นปกติ แต่มันจะอึดอัดเมื่อมดลูกเริ่มขยายตัว และคุณจะเริ่มรู้สึกว่าคุณกำลังมีลูกบอลชายหาดขนาดใหญ่ในท้องของคุณ การนอนคว่ำหลังจากไตรมาสแรก ยังสามารถเป็นอันตรายต่อสุขภาพของทารก จึงควรพยายามนอนตะแคงหรือนอนหงายในช่วงที่เหลือของการตั้งครรภ์  จำไว้ว่าลูกน้อยของคุณจะได้สัมผัสกับความรู้สึกไม่สบายตัวในขณะที่คุณนอนหลับหรือเอนตัวลงนอน และอาจจะปลุกคุณให้ตื่นด้วยการเตะ ถ้าลูกมีความรู้สึกเครียดเนื่องจากตำแหน่งท่านอนของคุณ ถ้าคุณตื่นขึ้นมาในท่านอนหงายหรือนอนคว่ำ คุณก็เพียงแค่ม้วนตัวไปตะแคงด้านซ้ายหรือด้านขวา อย่างไรก็ตามความสะดวกสบายในระหว่างตั้งครรภ์นั้นเป็นสิ่งสำคัญมาก งอเข่าเพื่อให้มันมาอยู่ที่หน้าท้องคุณ เคลื่อนย้ายเข่าและเท้าคุณไปที่ขอบเตียง ใช้แขนของคุณช่วยขณะที่คุณดันตัวเองขึ้นมาในท่านั่ง แกว่งขาคุณไปที่ด้านข้างของเตียง  คุณยังสามารถวางหมอนระหว่างขาของคุณ เพื่อช่วยให้คุณลุกขึ้น เพื่อหลีกเลี่ยงอาการวิงเวียนศีรษะหรือคลื่นไส้ เมื่อคุณลุกขึ้น หายใจลึกๆ ยาวๆ ก่อนที่คุณจะลุกขึ้นจากเตียง วิธีนี้จะป้องกันไม่ให้อาการปวดหลังที่คุณอาจเจอแย่ลง ขอความช่วยเหลือจากคู่รักของคุณ หรือคนสนิทให้ช่วยคุณลุกขึ้น ให้คนคนนั้นจับแขนของคุณและช่วยให้คุณลุกขึ้นจากเตียงเบาๆ
เอาหมอนสองสามใบวางบนเตียง หรือใช้หมอนกอดเต็มตัว. เลี่ยงการดื่มน้ำก่อนนอน. กินหลายชั่วโมงก่อนเอนตัวลงนอน. ให้แน่ใจว่าฟูกของคุณไม่ยวบหรือเอียง. เริ่มนอนลงอย่างช้าๆ และระมัดระวัง. พยายามนอนตะแคงซ้าย. หมุนตัวไปด้านขวาของคุณถ้าคุณไม่สบายตัว. นอนหงายสัปดาห์แรกๆ ของการตั้งครรภ์เท่านั้น. ไม่นอนคว่ำหลังจากไตรมาสแรก. ถ้าคุณไม่ได้ตะแคงตัวอยู่ ให้กลิ้งตัวไปตะแคงข้าง. หายใจลึกๆ ก่อนที่คุณจะลุกขึ้นยืน. ขอความช่วยเหลือ.
https://www.wikihow.com/Lie-Down-in-Bed-During-Pregnancy https://www.wikihow.com/Lie-Down-in-Bed-During-Pregnancy https://www.wikihow.com/Lie-Down-in-Bed-During-Pregnancy
Preparing to Lie Down Choosing a Lying Down Position Getting Out of the Lying Position